Foto: Xinhua Xitoyning Chande shahrida 22 mart kuni oqshomda turistik avtobusning yonishi oqibatida 26 kishi halok bo‘lgan, 28 kishi jarohat olgan. Bu haqda South China Morning Post nashri xabar berdi. Ta’kidlanishicha, avtobusda hammasi bo‘lib 56 kishi – 53 yo‘lovchi, 2 haydovchi va ekskursovod bo‘lgan. Ayni vaqtda halokat sabablari aniqlashtirilmoqda. Avvalroq 22 mart kuni mahalliy vaqt bilan soat 19.15da Chansha-Chjanszyatsze trassasida turistik avtobus harakatlanish vaqtida noma’lum sababga ko‘ra alanga ichida qolgani ma’lum qilingandi. Biroq halok bo‘lganlar va jarohatlanganlar soni aytilmagan. 26 people were killed after a tour coach caught fire in Hunan, China pic.twitter.com/BktTPGj3Jw  — China Xinhua News (@XHNews) March 23, 2019